Ciudad Realin lentoasema

Ciudad Realin lentoasema  on vuonna 2009 avattu lentoasema Espanjassa. Lentoasema sijaitsee Ciudad Realin kaupungin eteläpuolella, noin 200 kilometriä Madridista etelään.

Lentoasema rakennettiin suurin odotuksin vuosituhannen vaihteen jälkeen mutta se meni konkurssiin jo vuonna 2012. Kenttä avattiin uudelleen vuonna 2019, mutta yhtään säännöllistä liikennettä sinne ei ole. 

Kentällä on erityisen pitkä, 4100 metrinen kiitotie suunnassa 10/28. Matkustajaterminaali on mitoitettu kahdelle miljoonalle vuosittaiselle matkailijalle.

Kentän läheltä kulkee Madridin ja Sevillan välinen suurnopeusrata, mutta asemaa ja yhteyttä sinne ei ole rakennettu suunnitelmista huolimatta. 

Espanjan lentoasemat